staqsa lill- Ministru għall-Affarijiet Barranin u Promozzjoni tal-Kummerċ: B'referenza għar-risposta għall-mistoqsija parlamentari 10567, jista' l-Ministru jinforma l-Kamra jekk kemm-il darba kienx hemm xi żvilupp ulterjuri? Ninforma lill-Onor. Interpellant li kif kien irrappurtat fit-tweġiba mogħtija għall-mistoqsija parlamentari 10567, id-Direttorat għas-Servizzi Konsulari u l-Maltin li Jgħixu Barra fi ħdan il-Ministeru għall-Affarijiet Barranin u l-Promozzjoni tal-Kummerċ ressaq il-każ ikkonċernat lill-awtoritajiet kompetenti ta' Identity Malta, u filwaqt li dawn tal-aħħar fehmu li sitwazzjonijiet fejn minħabba raġunijiet storiċi l-persuni kkonċernati ma jkunux jistgħu jipprovdu ċertifikat tat-twelid oriġinali tal-iStat, għall-finijiet ta' applikazzjonijiet ta' ċittadinanza u wara ta' passport, dawn issa se jkunu mogħtija l-possibbiltà li jippreżentaw iċ-ċertifikat tal-magħmudija. Id-Direttorat huwa nfurmat minn Identity Malta li każi ta' dan it-tip se jibdew jiġu trattati każ każ biex ikun aċċertat li d-dokumenti ppreżentati jkunu awtentiċi.
IDENTITY MALTA - DIXXENDENTI MALTIN LI JGĦIXU FIT-TUNEŻIJA, FL-EĠITTU U FL-ALĠERIJA